Ribe Stifts Adresseaviser, 1838-06-29
Ribe. Fra en agtet Haand og kompetent Kunstdommer har Redakt, modtaget følgende Meddelelse, "Det tirchenske Selskab er nu afreist til Kolding efter omtrent 6 Ugers Ophold her, i hvilke det har givet 23 Forestillinger. Det er det talrigste Selskab, der, saavidt Anmelderen ved, endnu har gæstet vor afsides liggende By, hvor hen de større. Selskaber ikke let forvilde sig, og ellers aldrig komme, naar de ere i deres bedste Flor. Det Bifald, Selskabet har vundet ved sine første Forestillinger, har derfor vedligeholdt sig lige til den sidste. Vel vare nogle af de senest givne Forestillinger mindre talrigt besøgte, men Aarsagen dertil maa ingenlunde søges i et aftagende bifald, men dets i de indtraadte varme Dage, deels i Jomfru Andersens Sygdom, som gjorde det umuligt for Direktøren, at give Repertoiret den Afvexling, hvortil han ellers havde været i Stand. Dog har Selskabet aldrig maattet spille for tomt Hus, og i det Hele vil det, selv under de gunstigste Omstændigheder falde vanskeligt at skaffe fuldt Hus 4 Gange om Ugen i en saa lille By med en saa lidt bebygget Omegn. Vi maa beklage, at Sygdom nogen Tid afholdt Jfr. Andersen fra at betræde Scenen, men vi havde i de sidste Forestillinger den Glæde at see hende igien; dog hindrede hendes Hæshed hende endnu fra at optræde i Syngepartier, samt maaske ogsaa at give sine Fremstillinger deres sædvanlige Fuldkommenhed. Jmidlertid viste hendes Udførelse navnligen af Georging i Qvækeren og Dandserinden", at den Berømmelse, der fra andre Steder var gaaet hende i Forveien, ingenlunde var ufortjent. Hendes Sygdom forøgede Jfr. Olsens alt for meget store Repertoire. Denne Kunstnerinde, som vi for 9 Aar siden saa som lovende Begynderinde, har her vundet et overordentligt bifald baade som Sangerinde og Skuespillerinde ved det sjeldne Talent hun udviklede i Opfattelsen og Udførelsen af Roller i de forskjelligste Fag. Vi have saaledes f. Ex. seet hende udføre, tildels paa een Aften, Mad. Dorlange i Frimurerne" og Frøken Steen i "Hvilken er den RetteBaronnessen i "Fruentimmerbaderen" og Ernest i de Danske i Paris", Bedstemoderen i "Pariserdrengen" og Madame Kathrine i Kiærlighed paa Flasker; Hedekatrine og Lisette i Efterskriften; den unge Oberst og Jfr. Æbeltoft, og altid seet og hørt hende med Fornøielse. Hr. Bentzon høstede ligeledes i disse Forestillinger fortjent almindeligt Bifald, navnlig for Udførelsen af Doppelgængeren og Morton i Qvækkeren". Hr. Nielsens fortrinlig Jakob Skomager i Dragetukken", gienkaldte atter flere Steder hos de Ældre Erindringen om den i denne Rolle saa udmærkede Knudsen. Ogsaa det øvrige Selskab saavel Damer som Herrer fortjene det bifald, Publikum ydede dem. - Selskabets fleste Forestillinger bleve givne med et ualmindeligt, fortrinlig Sammenspil, især maa vi rose det Maadehold og den Frihed for Overdrivelse enhver lægger for Dagen i Udførelsen selv af lavkomiske Roller. Den Raskhed og Sikkerhed, hvormed Finalet i 2den Art af Dragebukken", samt Chorene i "Farinelle, udførtes, beviser, at Hr. Titchen, saalænge han har dette Personale, som alle have Syngestemmer, samlet, vil kunne udføre selv betydeligere Syngestykker. De nyeste af disse fordre vel maaske en brillantere Udstyrelse paa Scenen end Provindstæderne kan skaffe, ogsaa vilde maaske den nyere Musik tabe for meget ved at udføres af svagt besatte Orchestre. Men skulde ikke maaske de tilligeOperetter, som for 20-30 Aar siden hørte til Dagens Orden i Kjøbenhavn, nu kunne gjøre Lykke i Provindserne f. Ex. Nennerne, Sovedrikken. Huskjøbet, Slottet Monteneco osv. Det fulde Hus og det stærke bifald ved Opførelsen af Dragebukken, Fruentimmer, baderen og Gulddaasen levere Beviis paa, at det, der er forsvundet fra Kjøbenhavns Theater, endnu kan behage i Provindserne. En ikke liden Deel af Publikum, der her besøger Skuespillet, og det, som det synes, den toneangivende Deel, hører til en ældre Skole, og hos dem forhøjes ved slige Skuespil Kunstnydelsen ved Gienklang af Erindringer fra Ungdommens glade Dage.